Wanneer dinge vuil raak – SAY NO TO GLOVES
Wassoda (Washing soda of Soda Ash) – by die swembadafdeling
Essentiële olies: ek gebruik laventel, suurlemoen, lemon grass en tea tree
Vir Wasgoedseep maak ek die volgende aan:
1/2 koppie wassoda
1/2 koppie gerasperde boerseep
20 druppels laventel olie
Ek gooi alles saam in 'n 'blender' sodat die seep kan bind met die water en nie bo-op dryf nie. Wanneer alles goed gemeng is gooi ek dit in 'n ou omo liquid bottel (Ek maak gewoonlik net 1.5l op 'n slag) en gebruik dan 'n doppie per bondel. (Ek het uitgewerk dat 1.5l my R10 kos. Ha!!" Vir versagter gebruik ek asyn.
4 koppies wassoda
1koppie citric acid
15 druppels lemon grass
Ek meng alles, en daar het ek 'n goedkoop, effektiewe skottelgoedwasserseep teen 'n fraksie van die prys (R30.30 vir R1.3kg). Ek gebruik ook skoon asyn in plaas van rinse aid. Mens het nooit weer daai eier reuk in jou skottlegoedwasser na ontbytskottelgoed nie.
Vir 'n algemene skoonmaakmiddel meng ek asyn en water: 1:4. Ek gooi dan 15 tot 20 suurlemoenolie druppels daarin. Dit gebruik ek dan orals in die huis: vloere, kombuis, vensters, storte, bad, selfs in die toilet. Dit ruik aanvanklik bietjie na asyn maar verdamp vinnig en is 'n reuk neutraliseerder. Veral vir urine! Ek sit dit sommer spuitbottels, en hou een in die kombuis, en een in die badkamer.
In plaas van 'Jik' of 'Domestos' in die toilet gebruik ek die algemene skoonmaakmiddel, en 'toiletpoeier':
Vir die toiletpoeier:
Tea tree olie is antiviraal en antibakteriëel. Ek sit dit in 'n groot shaker (ek het sommer 'n glasbottel gevat en gaatjies in sy deksel gemaak) en gooi 'n lagie in die bak van die toilet, dan spuit ek die algmene skoonmaakmiddel ook in die bak. Ek los dit vir 'n paar minute, skrop dit met die toiletborsel, en spoel.
Ek het nog nie op 'n 100% natuurlike skottelgoedseep (sunlight) afgekom, wat vir my gewerk het nie. Daar is 'n wonderlike plantbasis seep: Castile seep, wat mens van jou vel tot jou skottlegoed kan gebruik. Maar dit het vir my 'n olierigge lagie op my skottelgoed gelos. So op die oomblik meng ek sunlightseep (wat ek in 'n 5l bottel koop) 1:1 met asyn. Dit skuim nogsteeds baie lekker, en is baie effektief. My kombuislappies raak ook nie meer so grillerig nie. Asyn is 'n wondermiddel.
Ek het ook besef dat die sponsies wat ek gebruik om skottelgoed te was, en elke week vervang, ook van plastiek gemaak is, (en eintlik nogals grillerig raak). Daar is deesdae allerhande weggooibare enkelgebruik goetertjies om jou huis mee skoon te maak, soos antiseptiese wetwipes (oh my word!?).
Ek gebruik die volgende 'gereedskap':
'n Houtborseltjie van Full Circle wat ek by Woolworths gekoop het. Myne hou nou al 6 maande! Ek was hom natuurlik gereeld. Wanneer die borseltjie regtig 'klaar' is, kan ek dit komposteer.
'n Skroplappie wat ek sommer self gehekel het. Maar 'n gewone katoenlappie werk net so goed! (100% katoen is ook komposteerbaar). Ek gebruik dit eers elders in die huis wanneer dit deurgebruik is b.v. vir 'n vloerlap.
'n Staalskuurdertjie (Ek het 3 in plastiekverpakking gekoop, maar 1 hou my 6 maande). Mens kan dit herwin.
'n Bottelborsel. Ek kon nie 'n hout een vind nie, so ek het toe maar 'n plastiek een gekoop. Ek het intussen 'n hout een gevind van Redecker, hulle is te koop by Wetherleys. Wanneer myne opgebruik is sal ek hom vervang met so hout een.
'n Ou tandeborsel. Ek het hom natuurlik gesteriliseer, maar hy werk wonderlik vir al daai klein gaatjies waar jy nie met 'n lap kan bykom nie.
Hout Skropborsel (Daai wat hulle by die skoenpolitoer-afdeling verkoop werk lekker).
Rubberskraper: Dit het ons by die Europeërs geleer. Die persoon wat laaste stort is verantwoordelik om die stort af te skraap, dit verhoed dat daai seep druppeltjies op die glas agterbly en hou dit baie langer skoon!
Spuitbottel: Ek hergebruik op die oomblik 'n ou windowcleaner bottel, wat nog werk. Maar as hy ingee sal ek dit vervang met die metaalspuitbottels wat by Dischem te koop is. Hulle is glad nie duur nie. Mens kan hulle herwin (die spuit gedeelte is egter plastiek).
Ek het op die oomblik nog baie plastiek wasgoedpennetjies, maar wanneer ek dit moet vervang sal ek dit met houtpennetjies vervang, wat ek dan kan komposteer.
Die badkamerafdeling by Dischem het oulike houtborsels en skuurders. Ek gebruik b.v. 'n houtnaelborsel om my groente te skrop.
Omdat ek naby Johannesburg bly, het ek 'n wonderlike plek gevind waar ek al my skoonmaakmiddels in 'bulk' kan koop. Die Soap Barn. Hulle is in Edenvale, en is omtrent reg langs die hoofweg. Baie toeganklik. Ek probeer om nie spesiaal net soontoe te ry nie (weens die carbon footprint), en gaan gewoonlik daar aan wanneer ons in Pretoria was, en in elk geval daar verby ry. Ek neem emmers wat hulle dan vir my agter in hul stoorkamer volmaak. Ek koop sommer 5kg per middel op 'n slag. Dit hou mens seker omtrent 3 maande of langer. Ek het dus geen verpakking wat ek moet herwin of weggooi nie.
Dit is egter nie vir almal moontlik om goed sonder verpakking te koop nie. Maar ek kan van een 2.5kg sak wassoda, 50 – 1.5 liter bottels wasgoedseep maak. Dit is dan een plastiese sak, in plaas van 25 bottels. Dit is nogsteeds beter, en dan is dit ook beter vir die aarde omdat dit 100% natuurlik is.
Daar is 'n plek in Alberton waar ek 25 liter asyn in grootmaat koop. Ek betaal 'n deposito op 'n kan wat ek dan kan hervul.
Daar is baie inligting op die internet oor waar mens goed in grootmaak kan kry. Citric acid word blykbaar in brouerye gebruik. Plekke soos Builder's Warehouse of Makro behoort ook goed in grootmaat te verkoop.
Soos met alles moet mens holisities dink. Dit help nie ek ry spesiaal 100km om bietjie seepbestanddele op te laai en stuur dan onnodige uitlaatgasse die lug in nie. So ek koop dan baie op 'n slag, en gaan net wanneer ek in elk geval daar verby gaan. Verpakking is ook belangrik, so vra of jy dit sonder verpakking kan kry. Wees 'assertive' en dring daarop aan op 'n vriendelike manier. Hulle spaar in elk geval as jy nie hulle verpakking gebruik nie. Kyk op die pak en koop eerder dit wat in herwinbare plastiek is, as nie-herwinbare plastiek.
Wat vir my werk, werk nie noodwendig vir ander mense nie. Dit werk regtig vir ons, en ons lag al die pad bank toe. Ha ha ha!
Lys van verskaffers:
Soap barn: koeksoda, wassoda, sout, citric acid, boerseep, castile seep en omtrent elke seep waaraan jy kan dink. Mens kan by hulle bestel ook en dan pos hulle dit vir jou. www.soapbarn.co.za
Cecil Vinegar Works: asyn in grootmaat. www.vinegar.co.za/welcome/
Protea Chemicals: Ek was nog nie daar nie maar dit lyk vir my of hulle ook koeksoda, citric acid, en wassoda in grootmaat verkoop. http://www.proteachemicals.co.za/products/brochures
Cecil Vinegar Works: daar is ook 'n tak van cecil vinegar works in die kaap, ek is nie seker of mens dit daar in grootmaat kan kry nie. www.vinegar.co.za/welcome/
Allerhande hout borsels en skroppers, van bottelborsels tot toiletborsels: van Redecker. Bestel dit aanly by http://www.fineandfabulous.co.za/brand/redecker.html of koop dit by Weylandts: https://www.weylandts.co.za/new-collections/the-housekeeping-collection/
Woolworths: full circle houtborseltjie
Dischem: allerhande hout borseltjies by die badafdeling
7 thoughts on "Wanneer dinge vuil raak"
Oe, die naweek gaan ek 'n paar brouseltjies aanmaak:-). Baie dankie Danel! Waardeer en geniet baie jou tips en raad:-). Lfd C
So bly as dit kan help!
Dis nou 'n heerlike opsomming!!! Well done!!!
Sal dalk eendag daar kom!
Jy het my geinsipreer en ek het dit beproef en dit werk 100%. Ek kan dit vir alle huishoudings aanbeveel!